tänane päevasalat on selline: mine poodi ja osta seda kallist, hamba all krudisevat ja üsna maitsetut juustu, mis näeb välja nagu nõme ja natuke kõrbenud pannkook. soolaseeni võid kah osta, kui sul kodus ei ole, ja mingit tavalist juustu ja jogurtimajoneesi. nüüd haki see pannkoogi moodi (lapi- vms) juust seentega võrdses koguses kaussi ja riivi natuke tavalist (soovitan seda va hollandi leiva nimelist) juustu kah juurde ning  lisa tiba tsillipipart, mitte palju. sega jogurtimajoneesiga. küüslauku pole vaja, aga sorts hapukoort on abiks. lase tulemusel jahekapis endaga harjuda. söö küpsetet kanafileega või ilma, hammusta saia juurde. joo õlut, piima, kohvi, mulliveega tembitud odavat veini või taimeteed kõrvale. pärast tõmba piipu (puhasta see enne ära).  hakkab hea. kontrollitud.